CELEX: C2007/269/113
Language: el
Date: 2007-11-10 00:00:00
Title: Υπόθεση T-352/07: Αγωγή της 14ης Σεπτεμβρίου 2007 — Επιτροπή κατά Rednap

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/62
            
         Αγωγή της 14ης Σεπτεμβρίου 2007 — Επιτροπή κατά Rednap
   (Υπόθεση T-352/07)
   (2007/C 269/113)
   Γλώσσα διαδικασίας: η σουηδική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: Δ. Τριανταφύλλου και J. Enegren)
   
      Εναγομένη: Rednap (Malmö, Σουηδία)
   Αιτήματα της ενάγουσας
   Η ενάγουσα ζητεί από το Πρωτοδικείο:
   
               —
            
            
               Να υποχρεώσει την εναγομένη
               
                           —
                        
                        
                           να καταβάλει στη ενάγουσα ποσό 516 329,63 EUR (πεντακοσίων δεκαέξι χιλιάδων τριακοσίων είκοσι εννέα ευρώ και εξήντα τριών λεπτών), το οποίο αντιστοιχεί σε κεφάλαιο 334 375,49 EUR (τριακοσίων τριάντα τεσσάρων χιλιάδων τριακοσίων εβδομήντα πέντε ευρώ και σαράντα εννέα λεπτών) και σε τόκους υπερημερίας 181 954,14 EUR (εκατόν ογδόντα μίας χιλιάδων εννιακοσίων πενήντα τεσσάρων ευρώ και δεκατεσσάρων λεπτών), για το διάστημα από την τελική ημερομηνία καταβολής του κεφαλαίου, σύμφωνα με το αντίστοιχο χρεωστικό σημείωμα, μέχρι και τις 31 Ιουλίου 2007·
                        
                     
                           —
                        
                        
                           για το διάστημα από την 1η Αυγούστου 2007 μέχρι και την ημερομηνία αποπληρωμής του χρέους στο σύνολό του, όσον αφορά το χρέος από τη σύμβαση DE 3010 (DE) «RISE», να καταβάλει τόκους υπερημερίας ποσού 72,04 EUR (εβδομήντα δύο ευρώ και τεσσάρων λεπτών) ημερησίως και, όσον αφορά το χρέος από τη σύμβαση HC 4007 (HC) «HEALTHLINE», να καταβάλει τόκους υπερημερίας ποσού 37,89 EUR (τριάντα επτά ευρώ και οδόντα εννέα λεπτών) ημερησίως·
                        
                     
         
               —
            
            
               να καταβάλει τα δικαστικά έξοδα.
            
         Ισχυρισμοί και κύρια επιχειρήματα
   Η ενάγουσα ζητεί με την υπό κρίση αγωγή, η οποία βασίζεται σε ρήτρα διαιτησίας, να υποχρεωθεί η εναγομένη να αποδώσει το πέραν του δέοντος ποσό το οποίο κατέβαλε η Επιτροπή στην εναγομένη για την εκτέλεση των συμβάσεων DE 3010 (DE) «RISE» και HC 4007 (HC) «HEALTHLINE» που αφορούν το σχέδιο τεχνολογίας των πληροφοριών στο οποίο η Επιτροπή μετέσχε μαζί με την εναγομένη υπό την ιδιότητα της τελευταίας ως μέλους κοινοπραξίας.
   Κατόπιν ελέγχου της καταστάσεως δαπανών της εναγομένης για τις συμβάσεις, η Επιτροπή κατέληξε στο συμπέρασμα ότι εναγομένη δεν χρησιμοποίησε ολόκληρο το ποσό που της είχε καταβληθεί για την εφαρμογή του σχεδίου. Η ενάγουσα ζήτησε επανειλημμένως την καταβολή του οφειλομένου ποσού το οποίο αποτελεί το αντικείμενο της υπό κρίση αγωγής.